b'\n_START_ARTICLE_\nZjot\n_START_PARAGRAPH_\nZjot je udorna jama z breznom na vrhu hriba Sebetih (475) na Poljanski gori. Nahaja se v Krajinskem parku Kolpa. Znana je tudi pod imeni Djud, D\xc5\xbeut in Zjut._NEWLINE_To je jama udornega nastanka z dolgim in strmim podorom, ki se zaklju\xc4\x8duje z velikimi balvani. Vhod v jamo je \xc5\xa1irok 25 x 30 m._NEWLINE_Jamski prostor se preko manj\xc5\xa1ega praga zaklju\xc4\x8duje s 30 m globokim zasiganim breznom. V vhodnem delu se do poletja ohranja sne\xc5\xbei\xc5\xa1\xc4\x8de. Jama je dolga 120 m in 92 m globoka._NEWLINE_Jama sodi med globlje v Beli krajini.'